Jonathan Demme

**Jonathan Demme** (1944-2017) var en amerikansk filmregissør, særlig kjent for *[[Nattsvermeren (film)|Nattsvermeren]]* (1991) og *[[Philadelphia]]* (1993).
 
## Liv og virke
### Bakgrunn
Johathan Demme vokste opp på Long Island. I en alder av 15 år flyttet han med sin familie til Miami, der han gikk på high school og college. Etter eget utsagn var han på dette tidspunkt allerede en «*movie junkie*», som imidlertid avgrenset sin interesse til amerikansk film. Den første Nouvelle Vague-film han fikk se, var François Truffauts *[[Skyt på pianisten]]* (1960), som gjorde et stort inntrykk på ham. Demme fikk redaksjonen i collegeavisen til å benytte ham som filmkritiker.

Etter college studerte Demme veterinærmedisin, men han måtte slutte på grunn av manglende kjemikunnskaper. Han skrev filmkritikker for mindre aviser, til farens nye bekjentskap, produsenten Joseph E. Levine, fikk det slik lempet at Demme fikk jobb som presseagent.

### Filmregissør
Jonathan Demme startet sin karriere i «stallen» til kultregissør og produsent Roger Corman. Etter diverse småjobber, hovedsakelig som manusforfatter, regidebuterte han i 1974 med *[[Caged Heart]]*. Denne lavbudsjettsfilmen, i den såkalte exploitation-sjangeren, ble etterfulgt av den lignende *[[Crazy Mama]]* (1975).

Demmes gjennombrudd kom i 1980 med komedien *[[Melvin and Howard]]*. Filmen vant to Oscar-priser, for beste kvinnelige birolle (Mary Steenburgen) og beste originalmanus (Bo Goldman).

Utover 1980-tallet ble Demme kjent for å være en regissør med spesielt øye for kvinnelige hovedpersoner, og ble en favoritt blant mange skuespillerinner. Han regisserte blant andre Goldie Hawn i *[[Swing Shift]]* (1984), Michelle Pfeiffer i *[[Gift med mafiaen]]* (1988), Jodie Foster i *[[Nattsvermeren (film)|Nattsvermeren]]* (1991), Oprah Winfrey i *[[Beloved]]* (1998) og Anne Hathaway i *[[Rachel Getting Married]]* (2008).

Han vant i 1991 en Oscar for beste regi med filmen *[[Nattsvermeren (film)|Nattsvermeren]]* (*The Silence of the Lambs*).

Demme regisserte også flere dokumentarfilmer, blant annet Talking Heads-filmen *[[Stop Making Sense]]* (1984), Spalding Grays monolog *[[Swimming to Cambodia]]* (1987), *[[Neil Young: Heart of Gold]]* (2006, halvveis portrett og halvveis konserfilm om Neil Young), og *[[Jimmy Carter Man from Plains]]* i 2007, om USAs 39. president, Jimmy Carter.

Demme regisserte også flere musikkvideoer, blant annet for New Order, Suzanne Vega og Bruce Springsteen.

Demme var onkel til regissøren Ted Demme.

## Filmografi
* *[[Caged Heart]]* (1974)
* *[[Crazy Mama]]* (1975)
* *[[Fighting Mad]]* (1976)
* *[[Handle with Care]]* (1977) (*denne filmen er også kjent under tittelen "Citizen's Band"*)
* *[[Last Embrace]]* (1979)
* *[[Melvin and Howard]]* (1980)
* *[[Swing Shift]]* (1984)
* *[[Stop Making Sense]]* (1984)
* *[[Farlig flørt (1986)|Something Wild]]* (1986)
* *[[Swimming to Cambodia]]* (1987)
* *[[Gift med mafiaen]]* (1988)
* *[[Nattsvermeren (film)|Nattsvermeren]]* (1991)
* *[[Cousin Bobby]]* (1992)
* *[[Philadelphia]]* (1993)
* *[[Storefront Hitchcock]]* (1998)
* *[[Beloved]]* (1998)
* *[[The Truth About Charlie]]* (2002)
* *[[The Agronomist]]* (2003)
* *[[The Manchurian Candidate]]* (2004)
* *[[Neil Young: Heart of Gold]]* (2006)
* *[[Jimmy Carter Man from Plains]]* (2007)
* *[[Rachel Getting Married]]* (2008)
* *[[A Master Builder]]* (2013)
* *[[Ricki and the Flash]]* (2015)

## Referanser


## Eksterne lenker
*